Au fost reluate manevrele în toate porturile de la Marea Neagră, anunță Centrul Infotrafic din Inspectoratul General al Poliției Române.
Toate porturile existente la Marea Neagră au fost închise, luni după-amiaza, din cauza vântului puternic.
Meteorologii au emis cod galben de vânt pe parcursul zilei de luni, în Dobrogea, estul Munteniei, sud-estul Moldovei, vestul și sudul Olteniei și în sudul Transilvaniei. Vântul a prezentat intensificări cu viteze în general de 55...65 km/h.
(sursa: Mediafax)